Številka:

Datum: dd.mm.2025

Na podlagi 151.c člena Zakona o interventnih ukrepih za odpravo posledic poplav in zemeljskih plazov iz avgusta 2023 (Uradni list RS, št. 95/23, 117/23 in 131/23 – ZORZFS) je Vlada Republike Slovenije sprejela

**SKLEP**

**o določitvi objektov, katerih odstranitev je nujno potrebna in v javno korist, na območju Občine Ljubno, Občine Rečica ob Savinji, Občine Litija, Občine Hrastnik in Občine Slovenska Bistrica**

**I**

Zaradi zavarovanja življenja in zdravja ljudi je nujno potrebna in v javno korist odstranitev naslednjih objektov:

* Prod 4, Občina Ljubno, št. stavbe: 460, parc. št. 700 (del), k. o. 923 Ljubno (št. strokovnega mnenja (SM-LJBPRD04:S);
* Cesta 1. maja 4, Občina Hrastnik, št. stavbe: 1375, parc. št. 1363, k. o. 1855 Hrastnik-Mesto (št. strokovnega mnenja SM-HRSCPM04S);
* Sava 4, Občina Litija, št. stavbe: 614, parc. št. 826 in 825/24, k. o. 1834 Konj (št. strokovnega mnenja SM-LTJSVA04S);
* Sava 25a, Občina Litija, št. stavbe: 642, parc. št. 783/7, k. o. 1834 Konj (št. strokovnega mnenja SM-LTJSVA25aS);
* Sava 26, Občina Litija, št. stavbe: 644, parc. št. 783/6, k. o. 1834 Konj (št. strokovnega mnenja SM-LTJSVA26S);
* Sava 27, Občina Litija, št. stavbe: 645, parc. št. 783/17, k. o. 1834 Konj (št. strokovnega mnenja SM-LTJSVA27S);
* Sava 28a, Občina Litija, št. stavbe: 646, parc. št. 785/3, k. o. 1834 Konj (št. strokovnega mnenja SM-LTJSVA28aS);
* Sava 28, Občina Litija, št. stavbe: 647, parc. št. 783/4 in 783/5, k. o. 1834 Konj (št. strokovnega mnenja SM-LTJSVA28S);
* Spodnja Rečica 8, Občina Rečica ob Savinji, št. stavbe: 432, parc. št. \*198, k. o. 935 Spodnja Rečica (št. strokovnega mnenja SM- ROSSPR8S);
* Vinarje 136, Občina Slovenska Bistrica, št. stavbe: 323, parc. št. 31/8, k. o. 765 Vrhove pri Konjicah (št. strokovnega mnenja SM-SLBVNR136S);
* Vinarje 137, Občina Slovenska Bistrica, št. stavbe: 325, parc. št. 30, k. o. 765 Vrhove pri Konjicah (št. strokovnega mnenja SM-SLBVNR137S);
* Vinarje 138, Občina Slovenska Bistrica, št. stavbe: 329, parc. št. \*40, k. o. 765 Vrhove pri Konjicah (št. strokovnega mnenja SM-SLBVNR138S).

**II**

Ta sklep začne veljati naslednji dan po objavi v Uradnem listu Republike Slovenije.

Št. …

Ljubljana, dne …

EVA …

Vlada Republike Slovenije  
dr. Robert Golob  
predsednik

**Utemeljitev:**

Služba Vlade Republike Slovenije za obnovo po poplavah in plazovih (v nadaljevanju: Služba) je v skladu s 151.c členom Zakona o interventnih ukrepih za odpravo posledic poplav in zemeljskih plazov iz avgusta 2023 (Uradni list RS, št. 95/23, 117/23 in 131/23 – ZORZFS; v nadaljevanju: ZIUOPZP) z javnim naznanilom na osrednjem spletnem mestu državne uprave in na krajevno običajen način razgrnila strokovna mnenja in osnutek sklepa Vlade Republike Slovenije, ki se nanaša na objekte, opredeljene v 151.a členu ZIUOPZP. Sklep je bil pripravljen na podlagi strokovnih mnenj, ki jih je pripravila, na strokovnih podlagah strokovnjakov, vodarske, geološke in gradbene stroke Državna tehnična pisarna.

Državna tehnična pisarna je izdelala strokovno mnenje za določitev objektov, katerih odstranitev je nujno potrebna in v javno korist v skladu s 151.b členom ZIUOPZP. V strokovnem mnenju se po pravilih stroke ugotovijo in izkažejo razlogi za nujno odstranitev v skladu s prvim odstavkom 151.a člena ZIUOPZP.

S sklepom Vlade Republike Slovenije se v skladu s 151.c členom ZIUOPZP izkaže javna korist, s čimer se opredeli in utemelji, da je zaradi zavarovanja življenja in zdravja ljudi odstranitev objektov nujno potrebna in v javno korist. Sklep temelji na strokovnem mnenju, ki ga predhodno potrdi Svet Vlade Republike Slovenije za obnovo (v nadaljevanju: Svet Vlade RS za obnovo).

Svet Vlade RS za obnovo je na podlagi 151.c člena ZIUOPZP obravnaval zgoraj navedeno strokovno mnenje, ki ga je pripravila Državna tehnična pisarna. Strokovno mnenje in strokovne podlage za deset (10) objektov so bile Svetu Vlade RS za obnovo poslane 23. aprila 2025. Strokovno mnenje je Svet Vlade RS za obnovo potrdil na seji 25. aprila 2025. Strokovno mnenje in strokovne podlage za dva (2) objekta so bile Svetu Vlade RS za obnovo poslane 25. aprila 2025. Strokovno mnenje je Svet Vlade RS za obnovo potrdil na seji 20. maja 2025.

Naravna nesreča, ki se je zgodila 4. avgusta 2023, je na terenu pokazala številna dodatna nevarna področja ob vodah, kjer so bile poplavne vode bistveno višje od predvidenih in tudi posledice precej hujše, kar ni bilo zajeto v obstoječe karte poplavne ogroženosti.

Na podlagi navedenega in drugih dejstev je Državna tehnična pisarna v skladu s 151.b členom ZIUOPZP podala strokovno mnenje za spodaj navedene objekte, za katere ocenjuje, da obstaja visoka ogroženost zaradi poplav in s tem povezana visoka nevarnost porušitve ali znatnega poškodovanja objektov, s čimer bi lahko nastale škodljive posledice za življenje in zdravje ljudi:

* Prod 4, Občina Ljubno, št. stavbe: 460, parc. št. 700 (del), k. o. 923 Ljubno (št. strokovnega mnenja (SM-LJBPRD04\_S);
* Cesta 1. maja 4, Občina Hrastnik, št. stavbe: 1375, parc. št. 1363, k. o. 1855 Hrastnik-Mesto (št. strokovnega mnenja SM-HRSCPM04S);
* Sava 4, Občina Litija, št. stavbe: 614, parc. št. 826 in 825/24, k. o. 1834 Konj (št. strokovnega mnenja SM-LTJSVA04S);
* Sava 25a, Občina Litija, št. stavbe: 642, parc. št. 783/7, k. o. 1834 Konj (št. strokovnega mnenja SM-LTJSVA25aS);
* Sava 26, Občina Litija, št. stavbe: 644, parc. št. 783/6, k. o. 1834 Konj (št. strokovnega mnenja SM-LTJSVA26S);
* Sava 27, Občina Litija, št. stavbe: 645, parc. št. 783/17, k. o. 1834 Konj (št. strokovnega mnenja SM-LTJSVA27S);
* Sava 28a, Občina Litija, št. stavbe: 646, parc. št. 785/3, k. o. 1834 Konj (št. strokovnega mnenja SM-LTJSVA28aS);
* Sava 28, Občina Litija, št. stavbe: 647, parc. št. 783/4 in 783/5, k. o. 1834 Konj (št. strokovnega mnenja SM-LTJSVA28S);
* Spodnja Rečica 8, Občina Rečica ob Savinji, št. stavbe: 432, parc. št. \*198, k. o. 935 Spodnja Rečica (št. strokovnega mnenja SM- ROSSPR8S);
* Vinarje 136, Občina Slovenska Bistrica, št. stavbe: 323, parc. št. 31/8, k. o. 765 Vrhove pri Konjicah (št. strokovnega mnenja SM-SLBVNR136S);
* Vinarje 137, Občina Slovenska Bistrica, št. stavbe: 325, parc. št. 30, k. o. 765 Vrhove pri Konjicah (št. strokovnega mnenja SM-SLBVNR137S);
* Vinarje 138, Občina Slovenska Bistrica, št. stavbe: 329, parc. št. \*40, k. o. 765 Vrhove pri Konjicah (št. strokovnega mnenja SM-SLBVNR138S).

Obravnavani objekt na naslovu **Prod 4** se nahaja ob reki Savinji in je bil v neurju 4. avgusta 2023 poplavljen do višine 180 cm. Kot izhaja iz strokovnih podlag Direkcije RS za vode (št. 45500-25/2022-235 z dne 30. 9. 2024) ogroža visoka voda Savinje in vpliv zajezbe izliva Ljubnice v Savinjo. Objekt stoji za porušenim nasipom. Nasipi ob Savinji niso zagotavljali varnosti na pretoke Q500 ali več in ni možno zagotoviti primerne poplavne varnosti. Objektu z ukrepi ni možno zagotoviti zaščite na 100-letni pojav ob sočasni zagotovitvi odpornosti na podnebne spremembe. Za navedeni objekt obstaja visoka ogroženost zaradi poplavne nevarnosti in s tem povezano visoko nevarnost porušitve ali znatnega poškodovanja objekta, katerega obnova ni mogoča ali ekonomsko smiselna in s čimer bi lahko nastale škodljive posledice za življenje in zdravje ljudi. Ugotovitev in utemeljitev, na katerem so se izkazali razlogi za nujno odstranitev objekta na podlagi visoke poplavne nevarnosti in s tem ogroženost življenja ali zdravja ljudi temelji na strokovnem mnenju SM-LJBPRD04\_S z dne 11. aprila 2025. Glede na navedeno je odstranitev v javno korist.

Objekt na naslovu **Cesta 1. maja 4** se nahaja neposredno ob strugi vodotoka Boben, na levem bregu reke Save v Hrastniku v bližini sotočja s Savo in je bil v neurju 4. avgusta 2023 poplavljen do višine 2 m. Kot izhaja iz strokovnih podlag Direkcije RS za vode (št. 35500-1058/2024-5 z dne 30. 3. 2025) se objekt nahaja na območju velike poplavne nevarnosti in na lokaciji, kjer protipoplavni ukrepi niso predvidevani. Za navedeni objekt obstaja visoka ogroženost zaradi poplavne nevarnosti in s tem povezano visoko nevarnosti porušitve ali znatnega poškodovanja objekta, katerega obnova ni mogoča ali ekonomsko smiselna in s čimer bi lahko nastale škodljive posledice za življenje in zdravje ljudi. Ugotovitev in utemeljitev, na katerem so se izkazali razlogi za nujno odstranitev objekta na podlagi visoke poplavne nevarnosti in s tem ogroženost življenja ali zdravja ljudi temelji na strokovnem mnenju SM-HRSCPM04S z dne 11. aprila 2025. Glede na navedeno je odstranitev objekta v javno korist.

Objekti na naslovu **Sava 4, Sava 25a, Sava 26, Sava 27, Sava 28** in **Sava 28a** nahajajo v naselju Sava tik ob železniški progi Ljubljana – Zidani most na levem bregu reke Save v oddaljenosti okoli in so bili v neurju 4. avgusta 2023 poplavljeni do višine 80 cm do 3 m. Kot izhaja iz strokovnih podlag Direkcije RS za vode (št. 35500-1058/2024-5 z dne 30. 3. 2025) se objekt nahajajo na območju velike poplavne nevarnosti in na lokaciji kjer jih mogoče ščititi s protipoplavnimi ukrepi. V neurju 4. avgusta 2023 je bila preplavljena tudi železniška proga za objekti zato je dostop do objektov onemogočen. Pred nastopom visokovodnih dogodkov se železniški podhod preko katerega je edini možen dostop do objekta zapre z vrati zato je že pred nastopom visokovodnega dogodka in v času trajanja visokovodnega dogodka onemogočen dostop do objektov. Za navedene objekte obstaja visoka ogroženost zaradi poplavne nevarnosti in s tem povezano visoko nevarnosti porušitve ali znatnega poškodovanja objektov, katerih obnova ni mogoča ali ekonomsko smiselna in s čimer bi lahko nastale škodljive posledice za življenje in zdravje ljudi. Ugotovitev in utemeljitev, na katerem so se izkazali razlogi za nujno odstranitev objektov na podlagi visoke poplavne nevarnosti in s tem ogroženost življenja ali zdravja ljudi temelji na strokovnem mnenju SM-LTJSVA04S, SM-LTJSVA25aS, SM-LTJSVA26S, SM-LTJSVA27S, SM-LTJSVA28S in SM-LTJSVA28aS z dne 11. aprila 2025. Glede na navedeno je odstranitev objektov v javno korist.

Objekt na naslovu **Spodnja Rečica 8** se nahaja ob levi brežini Savinje in je bil v neurju 4. avgusta 2023 poplavljen do višine 170 cm. Kot izhaja iz strokovnih podlag Direkcije RS za vode (št. 45500-25/2022-227 z dne 8. 8. 2024) je objekt na zahodni strani izpostavljen poplavnemu toku, kar predstavlja dodatno dinamično obtežbo na objekt. V kombinaciji z izpiranjem temeljnih tal na vogalih objekta lahko pride do resnejših poškodb samega objekta. Na območju obravnavanega objektu, ob upoštevanju primerne varnostne višine ter ob sočasni zagotovitvi odpornosti na podnebne spremembe, ni mogoča zagotoviti ustrezne poplavne varnosti. Za navedeni objekt obstaja visoka ogroženost zaradi poplavne nevarnosti in s tem povezano visoko nevarnosti porušitve ali znatnega poškodovanja objekta, katerega obnova ni mogoča ali ekonomsko smiselna in s čimer bi lahko nastale škodljive posledice za življenje in zdravje ljudi. Ugotovitev in utemeljitev, na katerem so se izkazali razlogi za nujno odstranitev objekta na podlagi visoke poplavne nevarnosti in s tem ogroženost življenja ali zdravja ljudi temelji na strokovnem mnenju SM- ROSSPR8S z dne 11. aprila 2025. Glede na navedeno je odstranitev objekta v javno korist.

Objekti na naslovih **Vinarje 136, Vinarje 137** in **Vinarje 138** se nahajajo na območju kjer se je sprožil obsežnejši plaz, ki je poškodoval oziroma delno porušil omenjene objekte. Objekt Vinarje 138 je porušen, objekt Vinarje 137 poškodovan, objekt Vinarje 136 je v vplivnem območju plazu. Na podlagi Geološkega mnenje o plazovni nevarnosti lokacije na naslovu Vinarje 136, 137 in 138 Slovenska Bistrica (dopis št. 30-2007570-25 z dne 19. 3. 2025) sodi plaz med zahtevnejše in obsežnejše plazove. Po detajlnem geološkem kartiranju so bili na območju obeh stanovanjskih objektov zaznani večji zemljinski premiki. Preverjene so bile variante glede možnosti sanacije plazu in ohranjanja objektov. Na podlagi izvedenih preiskav obstaja namreč verjetnost, da se lahko dodatne drsine nahajajo tudi še globje od predvidene. To bi zahtevalo precej obsežnejše geotehničine ukrepe, takšna rešitev pa bi bila tako časovno kot tudi ekonomsko vprašljiva. Trenutno se objekti nahajajo na nevarnem območju, saj lahko ob močnem deževju pride do novih odlomnih robov in posledično do nove splazitve, kar lahko ogrozi življenja ali zdravje ljudi. Popravilo obstoječega objekta ali novogradnja iz geološko geomehanskega vidika ni sprejemljiva. Za navedene objekte obstaja visoka ogroženost zaradi plazovne nevarnosti in s tem povezano visoko nevarnosti porušitve ali znatnega poškodovanja objektov, katerih obnova ni mogoča ali ekonomsko smiselna in s čimer bi lahko nastale škodljive posledice za življenje in zdravje ljudi. Ugotovitev in utemeljitev, na katerem so se izkazali razlogi za nujno odstranitev objektov na podlagi visoke plazovne nevarnosti in s tem ogroženost življenja ali zdravja ljudi temelji na strokovnem mnenju SM-SLBVNR136S, SM-SLBVNR137S in SM-SLBVNR138S. Glede na navedeno je odstranitev objektov v javno korist.